Document ID: 32014R0713

UREDBA SVETA (EU) št. 713/2014
z dne 24. junija 2014
o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 31 Pogodbe,
ob upoštevanju predloga Evropske komisije,
ob upoštevanju naslednjega:
(1)
Da bi se zagotovila zadostna in neprekinjena oskrba z nekaterimi izdelki, ki se v Uniji ne proizvajajo v zadostnih količinah, ter preprečile vsakršne motnje na trgu nekaterih kmetijskih in industrijskih izdelkov, so bile z Uredbo Sveta (EU) št. 1388/2013 (1) odprte avtonomne tarifne kvote. Izdelki v okviru navedenih tarifnih kvot se lahko uvažajo v Unijo po znižanih stopnjah dajatve ali po stopnji dajatve nič. Iz navedenih razlogov je treba z učinkom od 1. julija 2014 odpreti tarifne kvote po stopnji dajatve nič za ustrezen obseg šestih dodatnih izdelkov.
(2)
Poleg tega bi bilo treba v nekaterih primerih prilagoditi obstoječe avtonomne tarifne kvote Unije. Za dva izdelka je treba zaradi jasnosti in upoštevanja najnovejšega razvoja izdelkov spremeniti njihov opis. V primeru še enega izdelka je treba eno od oznak TARIC črtati, saj je dvojna razvrstitev zastarela. Za tri dodatne izdelke pa je treba povečati višino kvot, saj je to v interesu gospodarskih subjektov in Unije.
(3)
Za dva izdelka bi bilo treba zapreti avtonomne tarifne kvote Unije z učinkom od 1. julija 2014 oziroma 1. januarja 2015, saj od navedenih datumov nadaljnje dodeljevanje teh kvot ni več v interesu Unije.
(4)
Uredbo (EU) št. 1388/2013 bi bilo zato treba temu ustrezno spremeniti.
(5)
Ker morajo nekatere prilagoditve avtonomnih tarifnih kvot na podlagi te uredbe začeti učinkovati 1. julija 2014, bi se morala ta uredba uporabljati od navedenega datuma in začeti veljati na dan objave v Uradnem listu Evropske unije -
SPREJEL NASLEDNJO UREDBO:
Člen 1
Tabela v Prilogi k Uredbi (EU) št. 1388/2013 se spremeni:
(1)
vnesejo se vrstice za tarifne kvote z zaporednimi številkami 09.2830, 09.2831, 09.2832, 09.2834, 09.2835 in 09.2836 iz Priloge I k tej uredbi v vrstnem redu oznak KN iz drugega stolpca tabele iz Priloge k Uredbi (EU) št. 1388/2013;
(2)
vrstice za tarifne kvote z zaporednimi številkami 09.2629, 09.2631, 09.2639, 09.2668, 09.2669, 09.2806 in 09.2818 se nadomestijo z vrsticami iz Priloge II k tej uredbi;
(3)
vrstica za tarifno kvoto z zaporedno številko 09.2930 se črta;
(4)
vrstica za tarifno kvoto z zaporedno številko 09.2639 se črta.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. julija 2014, z izjemo točke (4) člena 1, ki se uporablja od 1. januarja 2015.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 24. junija 2014

Labels: 7
3
15
1